CELEX: 62008CN0528
Language: fi
Date: 2008-11-28 00:00:00
Title: Asia C-528/08 P: Valitus, jonka Luigi Marcuccio on tehnyt 28.11.2008 yhteisöjen ensimmäisen oikeusasteen tuomioistuimen (neljäs jaosto) asiassa T-144/08, Marcuccio v. komissio, 9.9.2008 antamasta määräyksestä

7.2.2009   
            
            
               FI
            
            
               Euroopan unionin virallinen lehti
            
            
               C 32/21
            
         Valitus, jonka Luigi Marcuccio on tehnyt 28.11.2008 yhteisöjen ensimmäisen oikeusasteen tuomioistuimen (neljäs jaosto) asiassa T-144/08, Marcuccio v. komissio, 9.9.2008 antamasta määräyksestä
   (Asia C-528/08 P)
   (2009/C 32/36)
   Oikeudenkäyntikieli: italia
   Asianosaiset
   
      Valittaja: Luigi Marcuccio (edustaja: asianajaja G. Cipressa)
   
      Muu osapuoli: Euroopan yhteisöjen komissio
   Vaatimukset
   
               —
            
            
               1. Joka tapauksessa:
               
                           1a)
                        
                        
                           valituksen kohteena oleva tuomio on kumottava kokonaisuudessaan
                        
                     
                           1b)
                        
                        
                           asia on otettava tutkittavaksi
                        
                     
                  ja lisäksi:
               
            
         
               —
            
            
               2/A ensisijaisesti: 2/A.1) valituksen kohteena oleva päätös on kumottava; 2/A.2) 18.7.2005 päivätty korvauslaskelma on kumottava tarvittavilta osin; 2/A.3) päätös, jolla hylättiin valitus, on kumottava tarvittavilta osin; 2/A.4) vastapuoli on velvoitettava suorittamaan täydentävänä korvauksena 100 prosenttiin asti eli siten, että valittaja saa 100-prosenttisen korvauksen hänelle aiheutuneista sairauskuluista, tai korvauksena vastapuolen sääntöjenvastaisesta toiminnasta aiheutuneesta vahingosta 89,56 euroa, tai yhteisöjen tuomioistuimen asianmukaiseksi ja kohtuulliseksi katsoma suurempi tai pienempi määrä; 2/A.5) vastapuoli on velvoitettava suorittamaan valittajalle viivästyskorkoa edellä tämän valituksen 2/A.4 kohdassa mainituille määrille, ja korko on laskettava asiaa koskevissa asiakirjoissa todettujen alkamis- ja päättymispäivien mukaisesti; 2/A.6) vastapuoli on velvoitettava korvaamaan valittajalle kaikki oikeudenkäyntikulut;
               tai
            
         
               —
            
            
               2/B. toissijaisesti, asia on palautettava ensimmäisen oikeusasteen tuomioistuimeen, jotta se ratkaisisi asian uudelleen.
            
         Oikeudelliset perusteet ja pääasialliset perustelut
   
               1.
            
            
               Tosiseikkojen ja valittajan kirjelmissään esittämien väitteiden vääristäminen ja virheellinen tulkinta, ja tämän seurauksena ensimmäisen oikeusasteen tuomioistuimen toteamusten aineellinen virheellisyys (erityisesti valituksen kohteena olevan määräyksen 29, 31, 34 ja 38 kohta).
            
         
               2.
            
            
               Kannekelpoisen toimen käsitteen virheellinen tulkinta ja soveltaminen, myös sekaannuksen, kohtuuttomuuden ja epäloogisuuden vuoksi; EY 231 artiklan rikkominen ja sen oikeuskäytännön huomiotta jättäminen, joka koskee niitä vaikutuksia, joita on sillä, että yhteisöjen tuomioistuin kumoaa toimielimen päätöksen; oikeusvoiman periaatteen loukkaaminen; toimivallanjaon periaatteen loukkaaminen (erityisesti valituksen kohteena olevan määräyksen 32 ja 34 kohta).
            
         
               3.
            
            
               Henkilöstösääntöjen 90 ja 91 artiklan sekä toimielimen toteuttaman toimen käsitteen virheellinen tulkinta ja soveltaminen.
            
         
               4.
            
            
               Lain mukaan toimivaltaisen tuomioistuimen periaatteen loukkaaminen ja menettelyä koskevat virheet, jotka ovat niin vakavia, että valittajan oikeuksia on loukattu räikeällä tavalla erityisesti puolustautumisoikeuden sekä oikeudenmukaista oikeudenkäyntiä koskevan oikeuden osalta.